ການປະທະກັນ ລະຫວ່າງຕໍາຫຼວດ ແລະພວກປະທ້ວງ ຢູ່ຈີນ
ພວກປະທ້ວງຈີນ ປະທະກັບຕຳຫຼວດ ຢູ່ທີ່ເມືອງ Haimen ຍ້ອນຄັດຄ້ານ ການຂະຫຍາຍໂຮງໄຟຟ້າ
ຍັງມີຄວາມເຄັ່ງຕຶງສູງຢູ່ຕໍ່ມາ ທີ່ເມືອງ Haimen ຊຶ່ງເປັນຫົວເມືອງນ້ອຍໆໃນພາກໃຕ້ຂອງ ຈີນທ່າມກາງການສືບຕໍ່ຂັດແຍ້ງກ່ຽວກັບແຜນການທີ່ຈະຂະຫຍາຍໂຮງໄຟຟ້າ ຕຳຫຼວດປາບຈະລາຈົນໄດ້ພາກັນລາຕະເວນຢູ່ຕາມບໍລິເວນທາງເຂົ້າໄປສູ່ເມືອງດັ່ງກ່າວເພື່ອ ປ້ອງກັນປາບປາມ ບໍ່ໃຫ້ເກີດຄວາມວຸ້ນວາຍຂຶ້ນ ພວກທີ່ເຫັນເຫດ ການກ່າວວ່າ ຕຳຫຼວດ ໄດ້ຈັບພວກປະທ້ວງຈຳນວນນຶ່ງ ລາຍງານຂ່າວໂທລະພາບ ທີ່ອອກອາກາດໃນວັນພະຫັດມື້ນີ້ສະແດງໃຫ້ເຫັນວ່າ ຕຳຫຼວດ ໄດ້ຍິງລະເບີດນໍ້າຕາແລະໃຊ້ໄມ້ຄ້ອນເພື່ອສະກັດກັ້ນພວກປະທ້ວງຫຼາຍຮ້ອຍຄົນທີ່ໄປໂຮມ ຊຸມນຸມກັນຢູ່ຕາມທາງຫຼວງໃນແຂວງກວ້າງຕຸ້ງທາງພາກໃຕ້ຂອງຈີນຂະນະທີ່ການປະທ້ວງ ຍັງດຳເນີນຢູ່ຕໍ່ມາເປັນມື້ທີສາມ ໃນມື້ວັນພຸດວານນີ້ ພວກທີ່ເຫັນເຫດການເວົ້າວ່າ ພວກປະທ້ວງໄດ້ພາກັນທຸບລົດ ແລະ ແກວ່ງກ້ອນຫີນເຂົ້າໃສ່ຕຳຫຼວດ ຊຶ່ງຕຳຫຼວດກໍໄດ້ຍິງລະເບີດນໍ້າຕາຂັບໄລ່ພວກປະທ້ວງ ທີ່ໄປໂຮມຊຸມນຸມກັນຢູ່ອ້ອມແອ້ມບໍລິເວນໂຮງການຂອງລັດຖະບານ ຄວາມຮຸນແຮງໄດ້ລະເບີດຂຶ້ນຂະນະທີ່ພວກປະທ້ວງແລະເຈົ້າໜ້າທີ່ທີ່ບ້ານວູການຊຶ່ງຕັ້ງຢູ່ ໃນແຂວງກວາງຕຸ້ງຄືກັນນັ້ນ ໄດ້ບັນລຸການຜ່ອນສັ້ນຜ່ອນຍາວ ທີ່ບໍ່ຄ່ອຍໄດ້ເຫັນກັນໃນ ມື້ວັນພຸດວານນີ້ເຮັດໃຫ້ການປະທ້ວງເປັນເວລາຫຼາຍໆເດືອນ ກ່ຽວກັບການຢຶດເອົາດິນທີ່ ເປັນບັນຫາຖົກຖຽງໂຕ້ແຍ້ງນັ້ນ